cyanic-selkie/wikianc huggingface dataset:
Εγκεφαλικός όγκος
Συμπτώματα
Σπασμοί που εμφανίζονται ξαφνικά σε ένα ενήλικα χωρίς προηγούμενο ιστορικό σπασμών ή ατυχήματος με εμπλοκή του εγκεφάλου ή άλλης ασθένειας που προκαλεί σπασμούς, πρέπει να δημιουργεί την υποψία για εγκεφαλικό όγκο. Κάποτε οι σπασμοί μπορεί να είναι το μόνο σημείο ενός εγκεφαλικού όγκου που αυξάνεται με αργό ρυθμό
Διάγνωση
Παρόλο που δεν υπάρχει κάποιο συγκεκριμένο σύμπτωμα στους εγκεφαλικούς όγκους, η αργή ανάπτυξη νευρολογικών συμπτωμάτων και σημάδια αυξημένης ενδοκρανιακής πίεσης, όσο και η επιληψία σε κάποιον ασθενή με αρνητικό ιατρικό ιστορικό επιληψίας θα πρέπει να δημιουργήσουν την υποψία για εγκεφαλικό όγκο.
Η πίεση που ασκείται από τον όγκο στους υγιείς ιστούς του εγκεφάλου, το οίδημα που δημιουργείται στον εγκεφαλικό ιστό που περιβάλλει τον όγκο και η απόφραξη της κυκλοφορίας του εγκεφαλονωτιαίου υγρού, δημιουργούν μια κλινική εικόνα του ασθενούς, ιδιαίτερα ανησυχητική.
Η διάγνωση συνήθως περιλαμβάνει μια πλήρη νευρολογική εξέταση, σύμφωνα με τα ευρήματα του ιατρού μπορεί να συστηθεί μια ή και παραπάνω από τις ακόλουθες εξετάσεις:
Αξονική τομογραφία
thumb|left|200px|Αξονικός Τομογράφος
Η αξονική τομογραφία (CT Scan) είναι μια ακτινολογική μέθοδος, στην οποία χρησιμοποιούνται ακτίνες Χ και απεικονίζει εγκάρσιες τομές του ανθρωπίνου σώματος. Μερικές φορές μπορεί να χορηγηθεί κάποιο σκιαγραφικό υλικό για να μπορέσει να εντοπιστεί πιο εύκολα κάποιος όγκος.
Μαγνητική τομογραφία
thumb|200px|Μαγνητικός Τομογράφος Η συσκευή που χρησιμοποιείται κατά την εξέταση με μαγνητικό τομογράφο είναι ένα τούνελ στο μέγεθος του ανθρώπου, ανοιχτό στα άκρα του, τα τοιχώματα του οποίου αποτελούνται από μαγνήτες που δημιουργούν ένα μόνιμο μαγνητικό πεδίο. Στη μαγνητική τομογραφία ο ασθενής εκτίθεται σε ισχυρό μαγνητικό πεδίο (αντίστοιχο, αλλά χίλιες φορές μεγαλύτερο από το μαγνητικό πεδίο της Γης) ικανό να προσανατολίσει τους πυρήνες σε κανονική διάταξη με τη βοήθεια μιας ακολουθίας ηλεκτρομαγνητικών κυμάτων. Μετά τη διέγερση αυτή, τα άτομα επανέρχονται στην αρχική τους κατάσταση εκπέμποντας ακτινοβολία. Αυτή την ακτινοβολία συλλαμβάνουν ειδικοί δέκτες και τη στέλνουν υπό μορφή ηλεκτρικών ώσεων σ' έναν ηλεκτρονικό υπολογιστή. Εκεί γίνεται η επεξεργασία των σημάτων και η μετατροπή τους σε εικόνα. Οι ιστοί απεικονίζονται με διαφορετικό τρόπο, και όσο πιο ανοιχτό χρώμα έχουν τόσο μεγαλύτερη είναι η συγκέντρωσή τους σε νερό. Μερικές φορές μπορεί να χορηγηθεί κάποιο σκιαγραφικό υλικό για να μπορέσει να εντοπιστεί πιο εύκολα κάποιος όγκος.
Άλλες εξετάσεις
Άλλες εξετάσεις που πραγματοποιούνται για την διάγνωση κάποιου εγκεφαλικού όγκου είναι οι εξής:
Αλλά αυτές είναι συνήθως δεύτερης γραμμής εξετάσεις καθώς είναι επικίνδυνες για τον άνθρωπο και για αυτό τον λόγο προτιμούνται η αξονική τομογραφία και η μαγνητική τομογραφία
Παρόλα αυτά όμως μια σίγουρη διάγνωση γίνεται μόνο μετά από ιστολογικές εξετάσεις από τον ιστό του όγκου, τα δείγματα μπορούν να αποκτηθούν μέσω βιοψίας ή ανοικτής εγχείρησης.
Θεραπεία
Οι κακοήθεις εγκεφαλικοί όγκοι αποτελούν ένα πολύπλοκο και δύσκολο θεραπευτικό πρόβλημα. Παρά την αξιόλογη βελτίωση της αντιμετώπισης και των ποσοστών ίασης για πολλούς άλλους καρκίνους που έχουν επιτευχθεί κατά τα τελευταία 30 χρόνια, για τους καρκίνους του εγκεφάλου δυστυχώς δεν έχει παρατηρηθεί ανάλογη πρόοδος.
Οι δυσκολίες στην αποτελεσματική αντιμετώπιση των εγκεφαλικών όγκων οφείλονται σε πολλούς παράγοντες. Αρχικά μέσα στον εγκέφαλο αναπτύσσονται πολλών ειδών όγκοι με διαφορετική ιστολογική μορφή. Ο τρόπος και η ταχύτητα ανάπτυξης είναι διαφορετικός για κάθε μορφή. Η μεγάλη ετερομορφία που χαρακτηρίζει τους εγκεφαλικούς όγκους παρατηρείται ακόμη και μέσα σε οντότητες της ίδιας ιστολογικής κατηγορίας. Το γεγονός αυτό αυξάνει την δυσκολία αξιολόγησής τους και σε αρκετές περιπτώσεις τη δυναμική εξέλιξής τους. Η ιατρική σήμερα διαθέτει βασικά 3 κύρια όπλα εναντίον των όγκων του εγκεφάλου: Ιστορικά μετά από τη διάγνωση, χρησιμοποιήθηκε στο αρχικό στάδιο η χειρουργική επέμβαση. Στη συνέχεια εφαρμόστηκε η ακτινοθεραπεία και λόγω της ανεπάρκειας των αποτελεσμάτων άρχισαν να γίνονται θεραπευτικές δοκιμές με τη χρήση της χημειοθεραπείας.
Χειρουργική
Η χειρουργική επέμβαση αφαίρεσης του κακοήθους όγκου, ενώ σε μερικές περιπτώσεις μπορεί να αφαιρέσει την κακοήθη μάζα και να δώσει μια ριζική θεραπεία, σε πολλές άλλες περιπτώσεις έχει σοβαρούς περιορισμούς. Οι περιορισμοί της χειρουργικής επέμβασης οφείλονται στην ίδια τη φύση του εγκεφάλου και στον τρόπο με τον οποίο εξαπλώνεται και διηθεί ο καρκίνος του εγκεφάλου του διάφορους γειτονικούς και ζωτικούς εγκεφαλικούς ιστούς. Είναι αυτονόητο ότι ο νευροχειρουργός δεν μπορεί να επέμβει και να αφαιρέσει χωρίς κινδύνους όλο τον κακοήθη ιστό διότι σε πολλές περιπτώσεις διηθούνται ζωτικά κέντρα, των οποίων ο επηρεασμός θέτει σε άμεσο κίνδυνο τη ζωή. Ακόμη οποιαδήποτε προσπάθεια αφαίρεσης όγκου συνοδεύεται από ένα μεγάλο κίνδυνο εγκατάστασης νέων σοβαρών και μόνιμων κινητικών, αισθητικών και διανοητικών ανωμαλιών.
Ακτινοθεραπεία
Η ακτινοθεραπεία έχει προσφέρει πολύτιμες υπηρεσίες στην καταπολέμηση των εγκεφαλικών όγκων. Η ακτινοθεραπεία συμβάλλει στον τοπικό έλεγχο της νόσου και στην προσπάθεια εξάλειψης της ασθένειας από άλλες περιοχές του κεντρικού νευρικού συστήματος. Ο καρκίνος για παράδειγμα έχει τη δυνατότητα να μετακινηθεί και να εγκατασταθεί στη σπονδυλική στήλη και το νωτιαίο μυελό. Παρά την ουσιαστική βοήθεια που προσφέρει η ακτινοθεραπεία, εντούτοις δεν αρκεί για τα περισσότερα περιστατικά και μάλιστα θα πρέπει να τονίσουμε ότι για ορισμένες ηλικίες υπάρχουν προβλήματα. Συγκεκριμένα η ακτινοθεραπεία στα παιδιά μπορεί να προκαλέσει σοβαρά προβλήματα ανάπτυξης του εγκεφάλου που επηρεάζουν την σωματική ανάπτυξη λόγω ενδοκρινολογικών ανωμαλιών που προκαλούνται στην υπόφυση και υποθάλαμο. Ταυτόχρονα μπορεί να μειώσει τις ικανότητες εκμάθησης των παιδιών, μπορεί να μειώσει το δείκτη νοημοσύνης τους και σε μερικές σπάνιες περιπτώσεις, είναι δυνατόν να προκαλέσει μια χρόνια εκφυλιστική και προοδευτική εγκεφαλοπάθεια που επηρεάζει τη λευκή ουσία.
Χημειοθεραπεία
Με βάση τα δεδομένα αυτά οι γιατροί προσπάθησαν να εφαρμόσουν και το όπλο της χημειοθεραπείας για να αυξήσουν τα ποσοστά επιβίωσης και ίασης των ασθενών με καρκίνο του εγκεφάλου. Δυστυχώς η χρήση της χημειοθεραπείας σε αρκετές μορφές όγκων του εγκεφάλου, δεν έδωσε τα αναμενόμενα αποτελέσματα. Τα επιθετικά γλοιώματα, υψηλού βαθμού κακοήθειας, θεωρούνται σαν μια από τις δυσκολότερες μορφές καρκίνου του εγκεφάλου που συνοδεύονται από πολύ φτωχή πρόγνωση. Με τα σημερινά δεδομένα, το ποσοστό επιβίωσης ασθενών με υψηλού βαθμού κακοήθη γλοιώματα, δεν ξεπερνά το 5% με 10% στα δύο χρόνια που ακολουθούν τη διάγνωση. Τα γλοιώματα είναι όγκοι που αναπτύσσονται από τον υποστηρικτικό ιστό του εγκεφάλου (νευρογλοία) και όχι από τους νευρώνες. Περιγράφονται βασικά 4 ειδών όγκοι που αποκαλούνται επίσης αστροκυττώματα. Τα αστροκυττώματα τύπου 1 και 2 θεωρούνται χαμηλού βαθμού κακοήθειας και έχουν αργή εξέλιξη με συχνή τάση σταθεροποίησης. Τα αστροκυττώματα 3 και 4 αποκαλούνται, επίσης, το μεν πρώτο αναπλαστικό αστροκύττωμα το δε δεύτερο πολύμορφο γλοιοβλάστωμα. Οι όγκοι αυτοί χαρακτηρίζονται από ιστολογική ανομοιογένεια, επιθετική συμπεριφορά και πολύ άσχημη πρόγνωση. Μέχρι σήμερα οι θεραπευτικές δοκιμές που έγιναν με τη χορήγηση χημειοθεραπείας μετά από το συνδυασμό χειρουργικής επέμβασης και ακτινοθεραπείας, έδωσαν αντιφατικά αποτελέσματα όσον αφορά την αποτελεσματικότητα της. Σύμφωνα με μια συνολική ανάλυση πολλών θεραπευτικών δοκιμών που έγιναν με χημειοθεραπεία, Βρετανοί ερευνητές βρήκαν ότι η χημειοθεραπεία έχει μια θετική επίδραση, έστω και εάν αυτή είναι μικρή. Συγκεκριμένα οι ερευνητές από το Medical Research Council του Λονδίνου, βρήκαν ότι η χημειοθεραπεία μειώνει τη θνησιμότητα των ασθενών με ψηλού βαθμού κακοήθειας γλοιώματα, κατά 15%. Το εύρημα αυτό είναι ελπιδοφόρο διότι δείχνει ότι κάποια από τα φάρμακα τα οποία χρησιμοποιούνται, έχουν δράση εναντίον των καρκινικών κυττάρων που αποτελούν τους όγκους αυτούς. Ή τουλάχιστο ότι κάποιες μορφές των γλοιωμάτων μπορούν να ανταποκριθούν θετικά στο θεραπευτικό αυτό όπλο.
Γεώργιος Γεβίδης
Ο Γεώργιος Γεβίδης ήταν αγωνιστής της Ελληνικής Επανάστασης του 1821 και μέλος της Φιλικής Εταιρείας από τη Θράκη.
Βιογραφία
Γεννήθηκε στη Μαρώνεια της σημερινής περιφερειακής ενότητας Ροδόπης στα μέσα του 18ου αιώνα. Ασχολήθηκε με το εμπόριο. Το 1819, και ενώ βρίσκονταν στην Κωνσταντινούπολη για εμπορικές υποθέσεις, μυήθηκε στη Φιλική Εταιρεία από τον Παναγιώτη Μηχανίδη καταβάλοντας 100 γρόσια, και αγωνίστηκε στην Ελληνική Επανάσταση του 1821.
Πηγές
Κατηγορία:Αγωνιστές του 1821 Κατηγορία:Έλληνες μέλη της Φιλικής Εταιρείας Κατηγορία:Έλληνες ευεργέτες
Λουκάτα Κεφαλονιάς
Τα Λουκάτα είναι χωριό στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 129 κατοίκους.
Παρυσάτιδα
Η Παρυσάτιδα Β΄ (απεβ. το 323 π.Χ.), η μικρότερη κόρη του Αρταξέρξη Γ' της Περσίας, παντρεύτηκε τον Μεγάλο Αλέξανδρο το 324 π.Χ. στα Σούσα.
Η Ρωξάνη είχε από τον Αλέξανδρο έναν γιο, τον Αλέξανδρο Δ΄, ενώ και η Στάτειρα Γ΄ ήταν έγκυος από τον Αλέξανδρο. Η Ρωξάνη, για να μην υπάρχουν άλλοι διάδοχοι στον θρόνο της Μακεδονίας και με τη βοήθεια του Περδίκκα, σκότωσε τη Στατείρα και την Παρυσάτιδα, αν και μια άλλη εκδοχή αναφέρει πως δε σκοτώθηκε η Παρυσάτιδα, αλλά η αδελφή τής Στατείρας Δρυπέτη, χήρα του Ηφαιστίωνα.
Παραπομπές
Κατηγορία:Γυναίκες του Μεγάλου Αλεξάνδρου
Turritopsis dohrnii
Η Turritopsis dohrnii γνωστή και ως Αθάνατη μέδουσα είναι είδος μικρής, βιολογικώς αθάνατης μέδουσας που απαντάται στη Μεσόγειο και στις θάλασσες της Ιαπωνίας. Είναι μία από τις γνωστές περιπτώσεις ζώων που είναι ικανά να επιστρέψουν εντελώς σε σεξουαλικώς ανώριμη, αποικιακή φάση, αφότου έχουν φτάσει σε σεξουαλική ωριμότητα ως μοναχικά άτομα. Άλλα τέτοια ζώα είναι οι μέδουσες Laodicea undulata και Aurelia sp.1.
Παραπομπές
Κατηγορία:Υδρόζωα Κατηγορία:Αθανασία
Ενοθεϊσμός
Ενοθεϊσμός είναι η πίστη ότι υπάρχει ένας Θεός, αλλά δίπλα σε αυτόν μπορεί να υπάρχουν κι άλλες θεότητες που μπορούν να λατρεύονται. Ενοθεϊσμός μπορεί να προκύψει και από ένα μέχρι πρότινος πολυθεϊστικό σύστημα. Σε αυτή την περίπτωση μια θεότητα απορροφά τις ιδιότητες άλλων θεοτήτων, και γίνεται ιεραρχικά ανώτερη.
Παραδείγματα Ενοθεϊσμού
Παράδειγμα μπορεί να αποτελέσει η αιγυπτιακή θεότητα της μαγείας, η Ίσις. Κατά την διάρκεια της δυναστείας των Πτολεμαίων η Ίσις απορροφά τις ιδιότητες άλλων θεοτήτων και χαρακτηρίζεται πλέον ως Ίσις μεγάλη μήτηρ θεών.
Για τον Νεοπλατωνικό φιλόσοφο Πλωτίνο κάθε πραγματικότητα προέρχεται, πάνω και από τους παραδοσιακούς θεούς βρίσκεται το Έν, η Μονάδα.
Παραπομπές
Κατηγορία:Θεολογία
Αγγελική Παναγιωτάτου
Η Αγγελική Παναγιωτάτου (1878 - 1954) από τη Θηνιά Κεφαλλονιάς ήταν η πρώτη γυναίκα που αποφοίτησε από την Ιατρική Σχολή του Πανεπιστημίου Αθηνών.
Σπουδές, ιατρικό και πανεπιστημιακό έργο
Γεννήθηκε το 1878. Σπούδασε στην Αρσάκεια μαζί με την αδελφή της Αλεξάνδρα από όπου αποφοίτησε με άριστα. Στη συνέχεια απέκτησε το απολυτήριο της Βαρβακείου Σχολής για να εισαχθεί στο Πανεπιστήμιο. Αφού σπούδασε ιατρική στην Αθήνα (γράφτηκε στην Ιατρική Σχολή το 1895 ) και ειδικεύτηκε στην μικροβιολογία, εγκαταστάθηκε στην Αίγυπτο όπου μελέτησε τροπικές ασθένειες. Για το έργο της τιμήθηκε το 1902 με το παράσημο του Τάγματος του Νείλου. Έγινε υφηγήτρια επιδημιολογίας το 1908 και καθηγήτρια Υγιεινής το 1947 στην Ιατρική Σχολή της Αθήνας και το 1950 εκλέχτηκε αντεπιστέλλον μέλος της Ακαδημίας Αθηνών.
Υφηγήτρια και αντιδράσεις
Η πρώτη της παράδοση ως υφηγήτριας έγινε στις 10 Μαρτίου 1910 και στη διάρκειά της προκλήθηκαν επεισόδια από φοιτητές, οι οποίοι διαμαρτυρήθηκαν για την παραβίαση του άγραφου πανεπιστημιακού "άβατου" από μία γυναίκα.
Γράμματα
Η Παναγιωτάτου με το ψευδώνυμο Άνγκελ Ναγιώ κυκλοφόρησε το βιβλίο "Στα θάμβη των φαραώ" στην Αίγυπτο.
Το 1934 ίδρυσε (του οποίου υπήρξε πρόεδρος) το πρώτο ελληνικό φιλολογικό σαλόνι στην Αλεξάνδρεια της Αιγύπτου, τη Φιλολογική Συντροφιά Ελληνίδων Κυριών Αλεξανδρείας, το οποίο λειτούργησε μέχρι το θάνατό της.
Διαθήκη και Σύλλογος Ελλήνων Επιστημόνων «Πτολεμαίος ο Α΄» στην Αλεξάνδρεια
Η Αγγελική Παναγιωτάτου με την εγκατάστασή της στην Αλεξάνδρεια ανέπτυξε πολυσχιδή επιστημονική, πολιτιστική, φιλανθρωπική δραστηριότητα. Μετείχε ενεργά στις δραστηριότητες του Συλλόγου Ελλήνων Επιστημόνων «Πτολεμαίος ο Α' » (έτος ιδρύσεως 1908), του οποίου διατέλεσε Πρόεδρος το διάστημα των ετών 1942-1944. Στις 12 Ιανουαρίου του 1954, δώδεκα ημέρες προ του θανάτου της, συντάσσοντας την διαθήκη της δώρησε την ἐπαυλή της στην Ελληνικὴ Κοινότητα Αλεξανδρείας με όρο στο εξής να στεγασθεί σε αυτήν ο Σύλλογος «Πτολεμαίος ο Α΄», όπου και αυτός στεγάζεται από το 1957 έως σήμερα. Τον Ιανουάριο του 1961, έγινε μνημόσυνο για τα 7 χρόνια από το θάνατό της. Έκτοτε έως σήμερα στην βίλα της διατηρούνται κατά μουσειακό τρόπο το γραφείο της, προσωπικά και οικογενειακά της ενθυμήματα και αντικείμενα, όπως και όλη η βιβλιοθήκη της.
Το 2017, με την συμπλήρωση 60 χρόνων λειτουργίας του Συλλόγου «Πτολεμαίος ο Α΄» στην έπαυλή της, καθιερώθηκε κατά το τέλος του Ιανουαρίου εκάστου έτους, να τελείται ετήσιο μνημόσυνο και τρισάγιο στον τάφο της, προς τιμήν και υπέρ αναπαύσεως της ψυχής της. Έκτοτε ο Σύλλογος τέλεσε ανελλιπώς τα μνημόσυνα· στις 23 Ιανουαρίου 2017 και στις 4 Φεβρουαρίου 2018 και στις 10 Μαρτίου 2019.
Εργογραφία
Έργα της:
Επαρχία Κοριέντες
Το Κοριέντες (Corrientes,, «ρεύματα» ή «ροές»· γκουαρανί: Taragui), επίσημα επαρχία του Κοριέντες (Provincia de Corrientes, γκουαρανί: Taragüí Tetãmini) είναι επαρχία στη βορειοανατολική Αργεντινή, στην περιοχή της Μεσοποταμίας. Περιβάλλεται από (από τα βόρεια, με τη φορά των δεικτών του ρολογιού): Παραγουάη, την επαρχία Μισιόνες, τη Βραζιλία, την Ουρουγουάη και τις επαρχίες Έντρε Ρίος, Σάντα Φε και Τσάκο. Πρωτεύουσα της επαρχίας είναι η πόλη Κοριέντες, ενώ σύμφωνα με την απογραφή του 2010 η επαρχία έχει 992.595 κατοίκους.
Ιστορία
Πριν από την ισπανική κατάκτηση, οι Καϊνγκάνγκ, οι Τσαρούα και οι Γκουαρανί ζούσαν σε μια μεγάλη περιοχή που κάλυπτε επίσης το μεγαλύτερο μέρος της σημερινής επαρχίας Κοριέντες. Η πόλη Κοριέντες ιδρύθηκε στις 3 Απριλίου 1588 από τον Χουάν Τόρες ντε Βέρα ι Αραγκόν ως ενδιάμεσος σταθμός μεταξύ Ασουνσιόν και Μπουένος Άιρες. Η πόλη άκμασε χάρη στην κίνηση από τη συγκεκριμένη διαδρομή. Οι Ιησουίτες δημιούργησαν ιεραποστολές στα βόρεια της επαρχίας, οι οποίες αφιερώθηκαν στην εξάπλωση της χριστιανικής πίστης. Στους πολέμους της ανεξαρτησίας από την Ισπανία, η Κοριέντες προσχώρησε στη Λίγκα των Ελευθέρων Χωρών του Αρτίγας (1814-1820). Η επίθεση των δυνάμεων της Παραγουάης στην επαρχία το 1865 σηματοδότησε την έναρξη του πολέμου της Τριπλής Συμμαχίας.
Το βορειοανατολικό άκρο της επαρχίας Κοριέντες επιλέχθηκε ως η τοποθεσία για το φράγμα Γιακιρέτα μετά από συμφωνία μεταξύ του προέδρου Χουάν Περόν και του προέδρου της Παραγουάης Αλφρέδο Στρέσνερ το 1974. Το φράγμα Γιακιρέτα, του οποίου η 20ετής κατασκευή και το κόστος των 11 δισεκατομμυρίων δολαρίων ξεπέρασε κατά πολύ τις αρχικές εκτιμήσεις, είναι ένα από τα μεγαλύτερα υδροηλεκτρικά φράγματα στον κόσμο. Επί του παρόντος, επιδιώκεται η σύναψη συμφωνίας με την Παραγουάη, η οποία θα επιτρέψει έργα επέκτασης του ταμιευτήρα που θα μπορούσαν να διπλασιάσουν την τρέχουσα εγκατεστημένη ηλεκτρική ισχύ της εγκατάστασης των 4.050 MW.
Πολιτισμός
αριστερά|μικρογραφία|Ιστορικό Μουσείο του Κοριέντες Ο πολιτισμός της Κοριέντες έχει κυρίως επηρεαστεί από τις ευρωπαϊκές και γκουαρανί ρίζες του- ένα παράδειγμα αυτού είναι το είδος της μουσικής τσαμαμέ.
Διάσημοι κάτοικοι της επαρχίας ήταν ο ήρωας της ανεξαρτησίας στρατηγός Δον Χοσέ ντε Σαν Μαρτίν (γεννημένος το 1778 στο Γιαπεγιού) και ο Χουάν Μπαουτίστα Καμπράλ (γεννημένος στη Σαλάδας), ο οποίος (σύμφωνα με τον λαϊκό θρύλο) πέθανε για τον στρατηγό στη μάχη του Σαν Λορένσο.
Στους τουριστικούς προορισμούς της επαρχίας Κοριέντες περιλαμβάνονται οι υγροβιότοποι Ιμπερά και το Εθνικό Πάρκο Μπουρουκούγια.
Επίσημες γλώσσες
Στις 22 Οκτωβρίου 2004, ο επαρχιακός νόμος αριθ. 5598 (διάταγμα 2326/2004) ανακήρυξε τα γκουαρανί ως επίσημη γλώσσα της Κοριέντες, μαζί με τα ισπανικά. Ήταν η πρώτη επαρχία της Αργεντινής που επισημοποίησε άλλη γλώσσα εκτός της ισπανικής, ενώ το 2010 ακολούθησε η επαρχία Τσάκο.
Γεωγραφία
Η επαρχία Κοριέντες περιβάλλεται από δύο ποταμούς - τον ποταμό Ουρουγουάη στα ανατολικά και τον ποταμό Παρανά στα βορειοδυτικά - που διαμορφώνουν το σχήμα της επαρχίας. Η χαμηλή ακτή του Παρανά προκαλεί συχνές πλημμύρες. Μετά από μια ιδιαίτερα καταστροφική το 1982, ξεκίνησε ένα σύστημα προστασίας με την κατασκευή φραγμάτων.
Η επαρχία είναι στο μεγαλύτερο μέρος της πεδιάδα, με τα υψηλότερα σημεία στα ανατολικά. Στα δυτικά, μια σειρά από κατηφορικές πλαγιές καταλήγουν στον ποταμό Παρανά. Ο υγρότοπος Ιμπερά, μια περιοχή λιμνοθαλασσών και βάλτων, είναι μια τεράστια κοιλότητα που προήλθε από ηφαιστειακή ροή και καλύφθηκε αργότερα από ποτάμια και αιολικά ιζήματα.
Οικονομία
Η γεωργία εξακολουθεί να αποτελεί μια από τις κύριες δραστηριότητες στην επαρχία, συνεισφέροντας το 15% στην παραγωγή της. Επικεντρώνεται στα εσπεριδοειδή, τον καπνό, το ρύζι, το τσάι, το βαμβάκι και το γέρμπα μάτε, τα οποία εξάγονται διεθνώς. Η βιομηχανία ξυλείας χρησιμοποιεί 1.400 km² δασών πεύκου και ευκαλύπτου. μικρογραφία|Το λιμάνι του Κοριέντες, στον [[Παρανά (ποταμός)|ποταμό Παρανά]] Στον ποταμό Παρανά, κοντά στην πόλη Ιτουσαϊνγκό, το φράγμα Γιακιρέτα παρέχει ενέργεια όχι μόνο στην επαρχία, αλλά και στην Αργεντινή και την Παραγουάη.
Πολιτική υποδιαίρεση
Η επαρχία χωρίζεται σε 25 νομούς (departamentos):
Νομός (Πρωτεύουσα)
Βιβλία
Κατηγορία:Επαρχίες της Αργεντινής
Φλογοβόλο
thumb|right|200px|Χρήση φλογοβόλου από αμερικανικό πλοιάριο κατά τον πόλεμο του Βιετνάμ Γενικά φλογοβόλο χαρακτηρίζεται οτιδήποτε εκπέμπει φλόγα και, κατ' επέκταση στις δημώδεις εκφράσεις, το φλογερό ή περιφλεγές.
Ιδιαίτερα όμως στο στρατό ξηράς φλογοβόλο ονομάζεται ειδική συσκευή από την οποία εκπέμπεται φλόγα προς ορισμένη κατεύθυνση και σε αρκετό βεληνεκές, η οποία μπορεί να προκαλέσει σε αντίπαλες ομάδες ανδρών εγκαύματα μέχρι και απανθράκωση, καθώς και πυρκαγιά σε ξύλινες κατασκευές ή ξηρά δάση. Έτσι το φλογοβόλο κατατάσσεται κυρίως στα όπλα.
Περιγραφή
Το φλογοβόλο αποτελείται από ένα δοχείο ή δεξαμενή, που περιέχει τη καύσιμη ύλη, που συνδέεται με ένα σύστημα πίεσης και μια διάταξη βολής. Το σύστημα πίεσης αποτελείται από επιμέρους δοχείο που περιέχει αέριο σε μεγάλη πίεση. Το αέριο αυτό διοχετευόμενο στο δοχείο καυσίμου προκαλεί την εκτόξευση του καυσίμου επί του στόχου. Η εκτόξευση αυτή πραγματοποιείται από το σύστημα βολής που αποτελείται από δύο μέρη τη βαλβίδα και από μια διάταξη σωλήνα (σύστημα εκροής) στη άκρη της οποίας βρίσκεται το σύστημα ανάφλεξης. Συνέχεια της βαλβίδας εκροής, με την οποία ελέγχεται η ροή του καυσίμου, είναι ο σωλήνας από τον οποίo και κατευθύνεται το καύσιμο προς τον στόχο. Το σύστημα ανάφλεξης παρέχει στον χειριστή την δυνατότητα (τον τρόπο) της ανάφλεξης του καυσίμου μόλις εξέλθει του στομίου και που συνήθως επιτυγχάνεται με ηλεκτρικό σπινθήρα.
Καύσιμη ύλη - διακρίσεις
Η καύσιμη ύλη του φλογοβόλου αποτελείται από διάφορα παράγωγα του πετρελαίου καθώς και μίγματα αυτών όπως νάφθα, βενζίνη κ.λπ. που βρίσκονται όμως σε κατάσταση πυκνόρρευστου υγρού με προσθήκη συμπυκνωτικής ουσίας, γνωστότερη ως «ναπάλμ». Η καύσιμη αυτή ύλη καιόμενη κατά την εξακόντισή της αναπτύσσει θερμοκρασία που υπερβαίνει τους 1200 βαθμούς Κελσίου. Ανάλογα με τη χωρητικότητα του δοχείου της καύσιμης ύλης το φλογοβόλο διακρίνεται σε βαρύ, που φέρεται σε άρμα μάχης, που ονομάζεται φλογοβόλο άρμα, και σε ελαφρύ ή φορητό φλογοβόλο που φέρεται από έναν άνδρα, τον χειριστή.
Το φλογοβόλο άρμα φέρει δεξαμενή ή δεξαμενές περίπου 100 - 200 λίτρων και σε ορισμένες περιπτώσεις ρυμουλκό βυτίο με διπλάσια ή τριπλάσια ποσότητα. Το βεληνεκές του εκτοξευόμενου καύσιμου υγρού από φλογοβόλο άρμα κυμαίνεται στα 80-120 μ., η δε διάρκεια της συνεχούς βολής είναι της τάξεως των μόλις 30 - 40 δευτερολέπτων.
Το φορητό φλογοβόλο έχει γενικά τη μορφή του αμπελουργικού ψεκαστήρα που φέρεται με κατάλληλους ιμάντες στα νώτα του χειριστή και ο ίδιος χειρίζεται τον σωλήνα είτε με διαλείπουσα βολή είτε κατά συνεχή βολή. Το βεληνεκές του φορητού φλογοβόλου φθάνει τα 35-40 μ. ενώ ο χρόνος συνεχούς βολής φθάνει τα 10 πρώτα λεπτά της ώρας, (η διαφορά με εκείνου του άρματος είναι η μικρότερη πίεση που ασκείται στο φορητό).
Τα φλογοβόλα ως όπλα χρησιμοποιήθηκαν τόσο στον Α΄ Π.Π. όσο και ευρύτερα στο Β΄ Π.Π. Εισήχθηκαν δε και στον ελληνικό στρατό αμέσως μετά την μεταπολεμική οργάνωσή του. Εκτός όμως της πολεμικής χρήσης, το φλογοβόλο έχει χρησιμοποιηθεί και σε ειρηνικές περιόδους σε διάφορες κυρίως γεωργικές εφαρμογές, όπως εκείνη στην Ελλάδα το 1928.
Χρήση στην Ελλάδα
Κατά τη περίοδο του μεσοπολέμου φλογοβόλα χρησιμοποιήθηκαν στην ελληνική ύπαιθρο κυρίως στη καταπολέμηση των ακρίδων. Συγκεκριμένα, το 1928, όταν μεγάλα σμήνη από ακρίδες εμφανίσθηκαν στο Νομό Φθιώτιδας και Φωκίδας επιχειρήθηκε η αντιμετώπισή τους με φλογοβόλα (τύπου "Καλιμάξ" και "Οτομάξ") που η καύσιμη ύλη τους ήταν φωτιστικό πετρέλαιο, ή ακάθαρτο, αναμεμιγμένο με βενζίνη. Εκείνοι οι τύποι φλογοβόλων απέδιδαν φλόγα μήκους 5-6 μ. Μάλιστα είχε υπολογιστεί πως μ΄ ένα δοχείο πετρελαίου καίονταν υπό άριστες συνθήκες μέχρι 200.000 ακρίδες. Σ΄ εκείνη την επιχείρηση μετρήθηκαν (κάηκαν) 1.200.000 οκάδες ακρίδων, του 5ου σταδίου, δηλαδή περίπου 1.200.000.000 έντομα. Ο κίνδυνος όμως πυρκαγιάς και ο άνεμος τις περισσότερες φορές παρεμπόδιζαν την επιχείρηση η οποία γινόταν σταδιακά. Βέβαια σήμερα τέτοιοι μέθοδοι έχουν εγκαταλειφθεί λόγω της πολύ μεγαλύτερης αποτελεσματικότητας των νεότερων εντομοκτόνων – ακριδοκτόνων (π.χ. εξαχλωριούχου βενζολίου) που επιχειρείται αν χρειασθεί από ειδικά ψεκαστικά αεροσκάφη.
Ιστορία
Στην Ιστορία η πρώτη εφαρμογή φλογοβόλου συσκευής με τη σημασία πολεμικού όπλου ανάγεται στους Βυζαντινούς χρόνους κατά τη χρήση του θαυμαστού τότε Υγρού πυρός, κυρίως στους κατά θάλασσα αγώνες των Βυζαντινών.
Κατηγορία:Όπλα
Στίβος στους Θερινούς Ολυμπιακούς Αγώνες 2020 – Άλμα επί κοντώ γυναικών
Το αγώνισμα του άλματος επί κοντώ γυναικών στους Θερινούς Ολυμπιακούς Αγώνες του 2020 θα πραγματοποιηθεί στις 2 και 5 Αυγούστου 2021 στο Νέο Εθνικό Στάδιο της Ιαπωνίας. Αναμένεται να συμμετέχουν 32 αθλήτριες. Ο ακριβής αριθμός θα εξαρτηθεί από το πόσα έθνη θα επιλέξουν να χρησιμοποιήσουν τον κανόνα της καθολικότητας για αυτό το αγώνισμα. Φέτος θα είναι η 6η συνεχόμενη χρονιά που θα πραγματοποιηθεί το αγώνισμα σε Ολυμπιακούς Αγώνες.
Ολυμπιακή Πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλήτριες σε αυτό το αγώνισμα. Το όριο πρόκρισης που έπρεπε να ξεπεράσουν οι αθλήτριες για να κερδίσουν μια θέση στους Αγώνες, ήταν τα 4.70 μέτρα. Το όριο καθορίστηκε από την World Athletics και αποτελεί το υψηλότερο μέχρι στιγμής ολυμπιακό όριο πρόκρισης σε αυτό το αγώνισμα. Επιπλέον, αθλήτριες που δεν ξεπέρασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτές που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 32 αθλητριών.
Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020. Οι αθλήτριες είχαν την δυνατότητα να ξεπεράσουν το όριο, σε όλες τις επίσημες διοργανώσεις του ανοιχτού και του κλειστού στίβου.
Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλήτριες που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από γυναίκες σε κανένα αγώνισμα του στίβου. Οι ΕΟΕ μπορούν να δηλώσουν τις αθλήτριες στο αγώνισμα οποιαδήποτε στιγμή.
Μορφή Αγωνίσματος
Όπως συνηθίζεται από το 1912, το αγώνισμα θα διεξαχθεί σε 2 γύρους. Έναν προκριματικό και τον τελικό. Σε κάθε έναν απ' αυτούς οι άλτριες καλούνται να ξεπεράσουν συγκεκριμένα ύψη. Για κάθε ύψος, κάθε αθλήτρια έχει στην διάθεσή της 3 προσπάθειες. Εάν και στις 3 ρίξει τον πήχη, βγαίνει εκτός αγώνα.
Στον προκριματικό γύρο, ορίζεται ένα όριο το οποίο οι άλτριες πρέπει να υπερβούν, προκειμένου να περάσουν στον τελικό (πχ. το 2016 ήταν τα 4.60μ.). Ο πήχης ξεκινάει από χαμηλότερα ύψη και φτάνει μέχρι αυτό το όριο. Υπάρχουν 12 διαθέσιμες θέσεις στον τελικό. Εάν λιγότερες από 12 αθλήτριες ξεπεράσουν το προκριματικό όριο, οι διαθέσιμες θέσεις δίνονται στις άλτριες με τις επόμενες καλύτερες επιδόσεις.
Στον τελικό, ο πήχης ξεκινάει από ύψη λίγο χαμηλότερα του ορίου πρόκρισης. Τα ύψη αυξάνονται σταδιακά, μέχρι να βγουν εκτός αγώνα όλες οι αθλήτριες. Η αθλήτρια που τερμάτισε στο υψηλότερο ύψος, είναι η νικήτρια. Εάν 2 ή περισσότερες αθλήτριες έχουν τερματίσει στο ίδιο ύψος, προηγείται η άλτρια που χρειάστηκε τις λιγότερες προσπάθειες για να το ξεπεράσει. Εάν πάλι χρειάστηκαν τις ίδιες προσπάθειες, υπερέχει αυτή που είχε τις λιγότερες αστοχίες καθ' όλη την διάρκεια του αγώνα.
Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )
Το Άλμα επί κοντώ γυναικών θα πραγματοποιηθεί τις παρακάτω μέρες και ώρες:
Προκριματικά
Πρόκριση: 4,70 (Q) ή οι 12 πρώτες (q) προκρίνονται στον τελικό.
Παραπομπές
Αλμα επι κοντω Γ
Ίταμος της Νέας Καληδονίας
Ο ίταμος της Νέας Καληδονίας (Austrotaxus spicata) ή νότιος ίταμος είναι το μοναδικό είδος του  γένους φυτών αυστρόταξος (Austrotaxus). Συγγενεύει με τους άλλους ιτάμους των γενών Taxus και Pseudotaxus.
Ο νότιος ίταμος είναι ενδημικός στη Νέα Καληδονία, απαντώμενος στο κεντρικό και βόρειο τμήμα του νησιού Γκραντ Τερ, σε υψόμετρα από 300 έως 1.350 μέτρα.
Περιγραφή
Ο αυστρόταξος είναι κωνοφόρος μεγάλος θάμνος ή λεπτό δένδρο, που φθάνει σε ύψος από 5 έως 20 μέτρα (σπανίως έως 25 μ.) και έχει κοκκινωπό φλοιό. Τα φύλλα του, σε σπειροειδή διάταξη, είναι λογχοειδή, επίπεδα, με μήκος 8 έως 12 εκατοστόμετρα (μέχρι και 17 σε νεαρά φυτά) και πλάτος 4 χιλιοστόμετρα. Το επάνω μέρος των φύλλων είναι σκούρο πράσινο, ενώ στο κάτω μέρος υπάρχουν δύο ανοικτόχρωμες λωρίδες με στόματα.
Τα κουκουνάρια είναι δρυποειδή, με μήκος από 20 έως 25 χιλιοστόμετρα και σαρκώδες περισπέρμιο να περιβάλλει σχεδόν πλήρως το κάθε σπέρμα (σπόρο). Τα αρσενικά κουκουνάρια έχουν μήκος 10 έως 15 χιλιοστόμετρα και είναι λεπτότερα.
Το γένος ξεχωρίζει αρκετά εύκολα από τα είδη του γένους τάξος, από τα σαφώς μακρύτερα φύλλα και τους μεγάλους σπόρους του.
Ντέρεκ Ογκμπέιντε
Ο Ντέρεκ Ογκμπέιντε (Derek Ogbeide, γενν. 28 Μαρτίου 1997) είναι Νιγηριανο-Καναδός επαγγελματίας καλαθοσφαιριστής.
Σταδιοδρομία στο λύκειο
Ο Ογκμπέιντε έπαιξε για το Λύκειο του Πέμπλμπρουκ, στο Μέιμπλτον (Τζόρτζια).
Κολεγιακή πορεία
Ο Ογκμπέιντε έπαιξε για τη Τζόρτζια από το 2015 έως το 2019.
Επαγγελματική σταδιοδρομία
Ξεκίνησε τις επαγγελματικές εμφανίσεις του με την ΑΕΚ Λάρνακας της 1ης Κύπρου. Μετά από μία επιτυχημένη πρώτη χρονιά με την ΑΕΚ, ανανέωσε το συμβόλαιό του με την ομάδα για έναν ακόμη χρόνο. Στη δεύτερη χρονιά του κατέκτησε το Κύπελλο Κύπρου με την ΑΕΚ Λάρνακας. Στις 27 Μαΐου 2021, εντάχθηκε στην ισραηλινή Χάποελ Εϊλάτ.
Στις 27 Ιουνίου 2021, ο Ογκμπέιντε υπέγραψε επίσημα με τον ΠΑΟΚ της Ελληνικής Α1 Κατηγορίας του Basketball Champions League.
Στις 10 Ιανουαρίου 2022, υπέγραψε με την τουρκική Κόνιασπορ.
Εξωτερικοί σύνδεσμοι
Κατηγορία:Νιγηριανοί καλαθοσφαιριστές
Landkreuzer P. 1000 Ratte
Το P1000, ονομαζόμενο Ratte (γερμ. ράτε, αρουραίος), ήταν προσχέδιο ενός γερμανικού τανκ πολύ βαριάς κατηγορίας (θωρηκτό ξηράς) τον καιρό του Δευτέρου Παγκοσμίου Πολέμου. Η μελέτη έγινε από το αρχιτεκτονικό γραφείο του Άλμπερτ Σπέερ, η κατασκευή όμως δεν πραγματοποιήθηκε ποτέ, λόγω έλλειψης πόρων και επειδή η διεκπεραίωσή του ήταν αδύνατη. Το Ρ1000 ήταν το δεύτερο σε μέγεθος τανκ που σχεδιάστηκε, αφού ένα άλλο, το P1500 προοριζόταν να γίνει ακόμα μεγαλύτερο. Ένα άλλο πολύ βαρύ τανκ, μικρότερων όμως διαστάσεων, ήταν το Panzerkampfwagen VIII Maus, του οποίου κατασκευάστηκαν δύο πρότυπα.
Χαρακτηριστικά
Σύμφωνα με την μελέτη το τανκ θα ήταν εξοπλισμένο με θωρακισμένο πύργο, δύο πολυβόλα των 28 εκ. ίδιου τύπου με τα πρωτεύοντα πολυβόλα των θωρηκτών Scharnhorst και Gneisenau. Εκτός αυτού είχε αντιαεροπορικά πολυβόλα 20 χιλ. και δύο αυτόματα MG 151/15 15 χιλ. Η θωράκισή του είχε πάχος 250 χιλ. Για κινητήρα ήταν προορισμένες δύο μηχανές ΜΑΝ υποβρυχίου ισχύος 6500 PS η κάθε μία. Εναλλακτικά θα είχε οχτώ κινητήρες Daimler-Benz ισχύος 2000 PS η κάθε μία. Οι μηχανές αυτές θα του έδιναν μια ταχύτητα 40 km/h ακόμα και σε ανώμαλο έδαφος.
Στρατιωτική άποψη
Το τανκ θα ήταν αδύνατο να χρησιμοποιηθεί σε μάχες. Η κινητικότητά του περιορίζονταν στα 13 με 16 PS/Tonne και προφανώς δεν θα επαρκούσε, ούτε και θα μπορούσε να αναπτύξει την προορισμένη ταχύτητα. Λόγω της μεγάλης μάζας και των μεγάλων διαστάσεών του ήταν αδύνατο να διασχίσει δρόμους, γέφυρες ή και οικισμούς, και γι' αυτό η μεταφορά του θα έπρεπε να γίνεται με ακόμα πιο βαριά μεταφορικά μέσα (φορτηγά, βαγόνια τραίνου, κλπ.) Η πολυδάπανη κατασκευή του καθώς και η τρομερή κατανάλωση καυσίμων ήταν επιπλέον μειονεκτήματα.
Πανελλήνιοι κολυμβητικοί αγώνες 1934
Οι Πανελλήνιοι Κολυμβητικοί αγώνες του 1934, έγιναν στις 15-16 Σεπτεμβρίου στον Πειραιά. Περιλάμβαναν αγώνες κολύμβησης ανδρών-γυναικών, καταδύσεων ανδρών-γυναικών και υδατοσφαίρισης ανδρών. Επίσης, έγιναν αγώνες εφήβων, κολύμβησης και υδατοσφαίρισης.
Σύνοψη
Το πρωτάθλημα διεξήχθη «εις τον προλιμένα παρά το Βασιλικόν Περίπτερον». Στους αγώνες αυτούς εμφανίζεται πρώτη φορά βαθμολογικώς ο Παναθηναϊκός, χάρη στους βαθμούς που συγκέντρωσε ο Γ. Αργυράκης, τερματοφύλακας της ποδοσφαιρικής ομάδας του Συλλόγου, στα 100μ. ύπτιου και στα 400μ. ελευθέρας των Ανδρών. Οι σύλλογοι αγωνίστηκαν πρώτα στα περιφερειακά πρωταθλήματα Βορά, Νότου και Ανατολής από όπου προκρίθηκαν οι καλύτεροι για την τελική φάση.
Στους αγώνες μετείχαν δύο επαρχιακά σωματεία: ο ΝΟ Πατρών και ο ΝΟ Μυτιλήνης, ενώ δεν κατόρθωσε να συμμετάσχει, η ΑΕΚ Καβάλας όπου είχαν προκριθεί δύο αθλητές της.
Πηγές
Κατηγορία:Πανελλήνιο πρωτάθλημα κολύμβησης 1934 Κατηγορία:Αθλητικά γεγονότα του 1934 Κατηγορία:Διοργανώσεις υγρού στίβου στον Πειραιά
Προδραστική διακυβέρνηση
Η προδραστική διακυβέρνηση (αγγλικά: proactive government) αναφέρεται στο μοντέλο διακυβέρνησης όπου η παροχή υπηρεσιών δημόσιου τομέα γίνεται «προδραστικά». Δηλαδή, η παροχή υπηρεσιών ξεκινά με πρωτοβουλία των κυβερνήσεων, χωρίς να χρειάζεται κάποια βοήθεια από τους χρήστες. Η λογική είναι πως αντί να ζητούνται αιτήσεις και πληροφορίες από τους πολίτες, στην προδραστική διακυβέρνηση οι υπηρεσίες παρέχονται στους χρήστες χωρίς αυτοί να χρειαστεί να κάνουν καμία ενέργεια, οι υπηρεσίες ενεργοποιούνται αυτόματα. Η προδραστική διακυβέρνηση προωθείται στα πλαίσια του ψηφιακού μετασχηματισμού των κρατών και αποτελεί την κορυφή της ψηφιακής ωριμότητας.
Στην Ελλάδα προδραστικές υπηρεσίες δημόσιου τομέα έχουν ενεργοποιηθεί για πρώτη φορά το 2021. Η γνωστότερη και πιο ευρέως χρησιμοποιούμενη αφορά στον προγραμματισμό ραντεβού για τον εμβολιασμό κατά του κορονοϊού. Συγκεκριμένα όσοι πολίτες είναι εγγεγραμμένοι στην υπηρεσία άυλης συνταγογράφησης, λαμβάνουν μήνυμα στο κινητό τηλέφωνό τους με πρόταση για ραντεβού με την ακριβή ημερομηνία, ώρα και τόπο εμβολιασμού.
Πηγές
Κατηγορία:Κοινωνία της πληροφορίας Κατηγορία:Ψηφιακό χάσμα
Πόκα
Η πόκα είναι παιχνίδι με τράπουλα, άμεσα συγγενές με το πόκερ. Η επικρατέστερη ερμηνεία του ονόματός της είναι ότι προέρχεται από την προσπάθεια των Ελλήνων παικτών να προφέρουν τη λέξη "πόκερ" με βαριά αγγλική προφορά (pokah). Λέγοντας βέβαια "πόκα" δεν εννοούμε ένα συγκεκριμένο παιχνίδι αλλά μια μεγάλη ομάδα δεκάδων παιχνιδιών και παραλλαγών τους, με κοινούς όμως βασικούς κανόνες. Σε μια τυπική βραδιά πόκας κάθε παίκτης που στη σειρά του μοιράζει φύλλα (μάνα ή ντίλερ) επιλέγει εκείνη τη στιγμή και παίζει το παιχνίδι της αρεσκείας του.
Ομοιότητες πόκας με το πόκερ
Η πόκα μοιάζει με το πόκερ στα εξής σημεία:
Διαφορές πόκας και πόκερ
Η πόκα διαφέρει από το πόκερ στα εξής σημεία:
Μαμουθάκι
Η μάνα (ντίλερ) μοιράζει 4 κλειστά φύλλα σε κάθε παίκτη και τοποθετεί 3 κοινά φύλλα κλειστά στο κέντρο του τραπεζιού. Γίνεται το αρχικό ποντάρισμα. Η μάνα ανοίγει τα φύλλα στο τραπέζι ένα-ένα και μετά από κάθε άνοιγμα ακολουθεί ποντάρισμα από τους παίκτες. Κάθε παίκτης μπορεί να χρησιμοποιήσει μόνο 2 φύλλα από το χέρι του σε συνδυασμό με τα 3 κοινά στο τραπέζι. Μετά και το τελευταίο ποντάρισμα ο παίκτης που έχει τον καλύτερο κερδοφόρο συνδυασμό κερδίζει όλο το ποσό που έχει μαζευτεί στο τραπέζι από τα διαδοχικά πονταρίσματα.
Πηγές
Κατηγορία:Χαρτοπαίγνια Κατηγορία:Τυχερά παιχνίδια
Διοργανώσεις Ε.Π.Σ. Ανατολικής Αττικής 2016–17
Η πρωταθλήτρια ομάδα της ΕΠΣ Ανατολικής Αττικής λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Ανατολικής Αττικής, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2016–17, η δομή του πρωταθλήματος της Ε.Π.Σ. Ανατολικής Αττικής είναι η εξής:
Σε σχέση με την προηγούμενη περίοδο δε δήλωσαν συμμετοχή οι Δόξα Κορωπίου, Νικηφόρος Γέρακα (στη Β΄) και Αστέρας Μενιδίου (στη Γ΄). Η Θύελλα Ραφήνας αγωνίζεται στη Γ΄ Εθνική από όπου επέστρεψε στο τοπικό πρωτάθλημα ο Κυανούς Αστήρ Βάρης.
Α΄ Κατηγορία
Η κατηγορία διεξάγεται σε έναν όμιλο των 16 ομάδων. Η πρωταθλήτρια θα προβιβαστεί στη Γ΄ Εθνική. Οι δυο τελευταίες ομάδες υποβιβάζονται. Επιπλέον ομάδες θα υποβιβαστούν αν έχουμε επιστροφή ομάδων μελών της ΕΠΣΑΝΑ από τη Γ΄ Εθνική.
Πρωταθλήτρια ανακηρύχθηκε η ομάδα του Αήττητου Σπάτων. Πηγή: ΕΠΣΑΝΑ
Β΄ Κατηγορία
Η Β΄ Κατηγορία διεξάγεται με τη συμμετοχή 18 ομάδων σε έναν όμιλο. Οι 3 πρώτες ομάδες κερδίζουν την άνοδο στην Α΄ Κατηγορία και οι 3 τελευταίες υποβιβάζονται στη Γ΄. Πιθανότητα υποβιβασμού υπάρχει και για 2 επιπλέον ομάδες αν οι δυο ομάδες της Ραφήνας υποβιβαστούν από τη Γ΄ Εθνική. Πηγή: ΕΠΣΑΝΑ
Γ΄ Κατηγορία
Η Γ΄ Κατηγορία διεξάγεται με τη συμμετοχή 13 ομάδων σε έναν όμιλο. Οι 2 πρώτες ομάδες κερδίζουν την άνοδο στην Β΄ Κατηγορία. Πηγή: ΕΠΣΑΝΑ
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ανατολικής Αττικής.
Εξωτερικοί σύνδεσμοι
Κατηγορία:Ε.Π.Σ. Ανατολικής Αττικής Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Φάση (θερμοδυναμική)
Στις φυσικές επιστήμες, η φάση είναι μια περιοχή στον χώρο (ένα θερμοδυναμικό σύστημα), στην οποία όλες οι φυσικές ιδιότητες ενός υλικού είναι ουσιαστικά ομοιόμορφες παντού. Παραδείγματα φυσικών ιδιοτήτων περιλαμβάνουν την πυκνότητα, τον δείκτη διάθλασης, τη μαγνήτιση και τη χημική σύνθεση. Με πιο απλά λόγια η φάση είναι μια περιοχή του υλικού που είναι χημικά ομοιόμορφη, φυσικά διακριτή, και συχνά μπορεί να γίνει διαχωρισμός της με μηχανικό τρόπο. Σε ένα σύστημα που αποτελείται από πάγο και νερό σε ένα γυάλινο βάζο, τα παγάκια είναι μία φάση, το υγρό νερό είναι η δεύτερη φάση, και η υγρασία του αέρα πάνω από το νερό είναι μια τρίτη φάση. Το γυαλί του βάζου είναι μια άλλη ξεχωριστή φάση.
Ο όρος «φάση» χρησιμοποιείται μερικές φορές ως συνώνυμο για την κατάσταση της ύλης, όμως μπορεί να υπάρχουν πολλές διακριτές αμιγείς φάσεις, της ίδιας κατάστασης της ύλης. Επίσης, ο όρος «φάση» μερικές φορές χρησιμοποιείται για να γίνει αναφορά σε μια σειρά από καταστάσεις ισορροπίας, που οριοθετούνται από γενικές μεταβλητές όπως η πίεση και η θερμοκρασία, από ένα «όριο φάσης», σε ένα διάγραμμα φάσης. Επειδή τα όρια φάσης συνδέονται με αλλαγές στην οργάνωση της ύλης, όπως είναι η μετάβαση ενός υγρού σε στερεό ή μια πιο λεπτεπίλεπτη αλλαγή από μία κρυσταλλική δομή σε άλλη, αυτή η τελευταία χρήση του όρου μοιάζει με τη χρήση του «φάση» ως συνώνυμο της κατάστασης της ύλης. Ωστόσο, η χρήση για την κατάσταση της ύλης και για τα διαγραμμάτων φάσεων είναι ανακόλουθη με τον επίσημο ορισμό που δίνεται παραπάνω και το επιδιωκόμενο νόημα πρέπει να καθορίζεται εν μέρει από το πλαίσιο στο οποίο χρησιμοποιείται ο όρος.
Παραπομπές
Κατηγορία:Φυσική συμπυκνωμένης ύλης Κατηγορία:Θεμελιώδεις έννοιες της φυσικής Κατηγορία:Κατάσταση της ύλης
Σύγκλιση και Ένωση
Η Σύγκλιση και Ένωση (κατ. Convergència i Unió) ήταν μία κεντροδεξιά εκλογική συμμαχία της Καταλονίας. Είναι μία ομοσπονδία δύο κομμάτων, της Δημοκρατικής Σύγκλισης της Καταλονίας και της Δημοκρατικής Ένωσης της Καταλονίας. Τωρινός αρχηγός της συμμαχίας είναι ο Αρτούρ Μας, ο οποίος είναι και πρόεδρος της Καταλανικής Κυβέρνησης.
Η συμμαχία προήγαγε μια μορφή μετριοπαθούς καταλανικού εθνικισμού, αναγνωριζόμενη ως τέτοια τόσο στην Καταλονία όσο και στην υπόλοιπη Ισπανία. Επίσης, χαρακτηρίζεται είτε ως συντηρητικό είτε ως κεντρώο. Στο μεγαλύτερο CDC μπορούν να βρεθούν φιλελεύθερα στοιχεία, ενώ στο μικρότερο UDC κυρίως χριστιανοδημοκρατικά. Επίσης, η συμμαχία προσπαθεί να προσελκύσει τόσο ψηφοφόρους που τάσσονται υπέρ της πλήρους ανεξαρτησίας της Καταλονίας, όσο και ψηφοφόρους που είναι ικανοποιημένοι από την τωρινή κατάσταση της αυτοδιοίκησης. Γενικότερα, το CDC τάσσεται υπέρ της ανεξαρτησίας, ενώ το UDC είναι υπέρ της αυτονομίας της Καταλονίας. Ο ίδιος ο Μας έχει δηλώσει ότι δεν επιθυμεί την πλήρη ανεξαρτησία της Καταλονίας από την Ισπανία.
Στις εκλογές του 2010, το κόμμα συγκέντρωσε το 38,5% των ψήφων και αύξηση του αριθμού των εδρών του κόμματος κατά 14, συγκεντρώνοντας συνολικά 62 από τις 135 έδρες του καταλανικού κοινοβουλίου. Παρόλο που το κόμμα συγκέντρωσε πάνω από τις διπλάσιες έδρες κάθε άλλου κόμματος, το κόμμα έχει έξι λιγότερες έδρες από αυτές που απαιτούνται για τη δημιουργία κυβέρνησης αυτοδυναμίας. Επίσης, παρόλο που το κόμμα έχει δηλώσει ότι προτίθεται να κυβερνήσει χωρίς να δημιουργήσει επίσημη κυβέρνηση συνεργασίας, το κόμμα αναζητά εξωτερική υποστήριξη από άλλα κόμματα, κυρίως από τη Ρεπουμπλικανική Αριστερά της Καταλονίας.
Στις 18 Ιουνίου 2015, εκπρόσωποι της Δημοκρατικής Σύγκλισης της Καταλονίας ανακοίνωσαν τη διάλυση της συμμαχίας, ύστερα από διαφωνίες σχετικά με τη διαδικασία ανεξαρτησίας της Καταλονίας.
Παραπομπές
Κατηγορία:Κόμματα της Καταλονίας Κατηγορία:Φιλελεύθερα-Συντηρητικά κόμματα
Μπορίς Γκριζλόφ
Ο Μπορίς Γκριζλόφ (ρωσικά Борис Грызлов) είναι Ρώσος πολιτικός και νυν Πρόεδρος της Κρατικής Δούμας, της κάτω βουλής του ρωσικού κοινοβουλίου. Είναι ένας από τους ηγέτες του πολιτικού κόμματος Ενωμένη Ρωσία και σύμμαχος του νυν πρωθυπουργού της Ρωσίας, Βλαντίμιρ Πούτιν.
Πολιτική καριέρα
Τον Μάρτιο του 2001, διορίστηκε ως επικεφαλής της Αστυνομίας μετά έγινε Υπουργός Εσωτερικών. Σε αυτή την θέση ο Μπορίς Γκριζλόφ διακήρυξε ότι η καταπολέμηση της τρομοκρατίας και της διαφθοράς ήταν οι προτεραιότητες του. Είναι υπευθύνως για την περιβόητη έρευνα σχετικά με τους διεφθαρμένους αστυνομικούς. Οι πολιτικοί κριτικοί τον κατηγόρησαν ότι χρησιμοποίησε την έρευνα αυτή για να αποκτήσει μεγαλύτερη δημοτικότητα πριν από τις βουλευτικές εκλογές του 2003. Ο Μπορίς Γκριζλόφ είναι θερμός υποστηρικτής της πολιτικής του Κρεμλίνου στην Τσετσενία και έγινε σύμμαχος του Προέδρου της Ρωσίας. Τον Αύγουστο του 2001, ο Μπορίς Γκριζλόφ ισχυρίστηκε ότι πάνω από 100 βιομηχανικές επιχειρήσεις στην Αγία Πετρούπολη, συμπεριλαμβανομένης και της Εταιρίας Καυσίμων Πετρούπολης, τον κυριότερο φορέα λιανικής πώλησης στην Αγία Πετρούπολη, καθώς και τους 4 κυριότερους θαλάσσιους λιμένες στην βορειοδυτική Ρωσία, στην Αγία Πετρούπολη, στο Καλίνινγκραντ, στο Αρχάγγελσκ και στο Μούρμανσκ ότι ελέγχονται από την τρομοκρατική συμμορία Ταμπόβ. Το Μάιο του 2004, έστειλε μια ειδική ομάδα για να ερευνήσει τις καταγγελίες διαφθοράς στην αγορά βενζίνης στην Αγία Πετρούπολη. Ωστόσο η έρευνα δεν είχε σοβαρές επιπτώσεις.
Ομιλητής της Κρατικής Δούμας
Μέσα σε ένα χρόνο επέστρεψε στην κομματική πολιτική και τον Νοέμβριο του 2002 έγινε επικεφαλής του κόμματος "Ενωμένη Ρωσία". Τον Δεκέμβριο του 2003, ο Μπορίς Γκριζλόφ εξελέγη ως Ομιλητής της Ρωσικής Δούμας.
Σκάνδαλα
Ως επικεφαλής της "Ενωμένης Ρωσίας" έχει συχνά κατηγορηθεί για αντίθετη πολιτική της γραφειοκρατίας και της αναποτελεσματικής κυβέρνησης και για σιωπηρή υποστήριξη του νυν πρωθυπουργού της Ρωσίας, Βλαντίμιρ Πούτιν. Το 2007, το κόμμα προχώρησε σε κάποιες παραχωρήσεις σε λαϊκά αιτήματα. Το 2007, είχε χαρακτηρίσει το κόμμα Ενωμένη Ρωσία ως συντηρητικό.
Deutsche Grammophon
Η Deutsche Grammophon (συντομογραφία: ) είναι γερμανική δισκογραφική εταιρεία που διανέμει δίσκους κλασικής μουσικής και αποτελεί πρόδρομο της εταιρείας PolyGram, η οποία είχε ιδρυθεί και αυτή από τον Έμιλ Μπερλίνερ, ιδρυτή της Deutsche Grammophon. Έχει την έδρα της στο Βερολίνο και από το 1999 είναι θυγατρική της Universal Music Group, έπειτα από συγχώνευση άλλων θυγατρικών εταιρειών του ομίλου.
Πρώτη δεκαετία
Η εταιρεία συστάθηκε στο Αννόβερο στις 6 Δεκεμβρίου του 1898 από τον Αμερικανό - γεννημένο στο Αννόβερο - Εμίλ Μπερλίνερ και τον αδερφό του, Τζόζεφ, πρωτύτερα από τη δημοσίευση των πρώτων της δίσκων. Μέχρι το 1900, όταν η Deutsche Grammophon Gesellschaft μετατράπηκε σε μετοχική εταιρεία με έδρα το Βερολίνο, o δίσκος του Μπερλίνερ επισκίασε ως πρότυπο στη μουσική βιομηχανία την τεχνική εγγραφής δίσκων μέσω φωνογραφικών κυλίνδρων του Τόμας Έντισον, ενώ ο Φρεντ Γκάισμπεργκ, σε σχέση με άλλους παραγωγούς, άργησε να αποδεχτεί το νέο, αυτό, επαναστατικό μέσο.
Ο Ενρίκο Καρούζο ήταν ο πρώτος καλλιτέχνης που ηχογραφήθηκε από την PolyGram και πραγματοποίησε την πρώτη του ηχογράφηση το 1902 στο Μιλάνο. Μέχρι το 1907, το εργοστάσιο της στο Αννόβερο λειτουργούσε νυχθημερόν έχοντας σε πλήρη λειτουργεία 200 μηχανές πίεσης δίσκων, αποδεικνύοντας και για εκείνη τη χρονιά ότι οι δίσκοι ήταν διπλής όψεως.
Δεύτερη δεκαετία
Η πρώτη ορχηστρική ηχογράφηση κυκλοφόρησε το 1910, με τον δίσκο να περιέχει το Κοντσέρτο για πιάνο σε Λα ελάσσονα, Op. 16 του Έντβαρντ Γκρηγκ, μία εκτέλεση από τον Βίλχελμ Μπακχάους και τη Συμφωνική Ορχήστρα του Λονδίνου υπό τη διεύθυνση του Λάντον Ρόναλντ.
Τρίτη δεκαετία
Μέχρι το 1925, όταν εισήχθη στη βιομηχανία το ηλεκτροακουστικό σύστημα ηχογράφησης, η εταιρεία παρουσίασε και τις 9 συμφωνίες του Μπετόβεν με την Staatskapelle Berlin υπό τη διεύθυνση του Όσκαρ Φριντ και άλλους διευθυντές ορχήστρας.
Μέχρι τη στιγμή του θανάτου του Τζόζεφ Μπερλίνερ το 1928 και τον θάνατο του αδερφού του Εμίλ τον επόμενο χρόνο, η ετήσια παραγωγή της εταιρείας είχε φτάσει σχεδόν στα 10 εκατομμύρια δίσκους, με το εργοστάσιο στο Αννόβερο να απασχολεί 600 περίπου άτομα.
Τέταρτη δεκαετία
Η παγκόσμια οικονομική "ύφεση" του 1932 προκάλεσε τη μείωση των πωλήσεων, με αποτέλεσμα να συγχωνευθεί η εταιρεία PolyGram με την Polyphon και να μεταφερθεί η έδρα της στο Αννόβερο.
Το 1937, μετά από χρόνια πτώσης της παραγωγής, η Deutsche Grammophon AG τέθηκε σε εκκαθάριση και στη θέση της ιδρύθηκε η Deutsche Grammophon GmbH, συγχρηματοδοτούμενη από την Deutsche Bank και την Telefunken Gesellschaft. Παρά τους αυξημένους περιορισμούς που έθεσε το Τρίτο Ράιχ, εξακολουθούσαν να γίνονται σημαντικές ηχογραφήσεις.
Πέμπτη δεκαετία
Μετά την έναρξη του Δευτέρου Παγκοσμίου Πολέμου και την έλλειψη πρώτων υλών, η Deutsche Grammophon σταμάτησε εκ νέου τη λειτουργεία της και το 1941 τη διοίκηση της ανέλαβε η Siemens & Halske. Στις 9 Μαΐου του 1942, η Γκεστάπο απαγόρευσε και επίσημα στην εταιρεία να παράγει δίσκους για εβραίους καλλιτέχνες και διατάζει την καταστροφή των δίσκων που συμμετείχαν.
Διγαλέτο Κεφαλονιάς
Το Διγαλέτο είναι χωριό στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 323 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Μωάμεθ Δ΄
Ο Μωάμεθ Δ΄ ο επιλεγόμενος Κυνηγός (τουρκικά: Mehmed IV, 2 Ιανουαρίου 1642 - 6 Ιανουαρίου 1693) ήταν σουλτάνος της Οθωμανικής Αυτοκρατορίας από το 1648 μέχρι το 1687.
Βιογραφία
Γεννήθηκε στην Κωνσταντινούπολη το 1642. Ήταν δευτερότοκος γιος του Ιμπραήμ Α΄ και της Τουρχάν Χατιτζέ Σουλτάν. Το 1647 διαδέχτηκε τον πνευματικά άρρωστο πατέρα του. Στην πραγματικότητα όμως την εξουσία ασκούσε η γιαγιά του Κιοσέμ Σουλτάν. Το 1654 τον έλεγχο πήρε η μητέρα του Τουρχάν Χατιτζέ Σουλτάν. Την περίοδο αυτή ανήλθαν στην εξουσία οι Κιοπρουλίδες, σε μια ύστατη προσπάθεια να ανακόψουν τη ραγδαία κατάρρευση της Οθωμανικής αυτοκρατορίας.
Οικογένεια
Σύζυγοι
Κόρες
Κατηγορία:Οθωμανοί Σουλτάνοι
Γιώργος Καράγιωργας
Ο Γιώργος Καράγιωργας (Αθήνα 1919 - 9/10/2011) ήταν Έλληνας δημοσιογράφος, ρεπόρτερ και βραβευμένος λογοτέχνης. Στην πενηντάχρονη δημοσιογραφική του καριέρα διακρίθηκε ως πολεμικός ανταποκριτής εσωτερικών και διεθνών πολεμικών κρίσεων. Οι δημοσιεύσεις του, είτε ως διηγήματα είτε ως ερευνητικά δοκίμια καλύπτουν μεγάλα γεγονότα σε ταραχώδης εποχές, από την Εθνική αντίσταση στην οποία συμμετείχε ενεργά έως και τον Πόλεμος της Κορέας, όπου τόλμησε να πέσει με αλεξίπτωτο στο πεδίο της μάχης. Ήταν μέλος της ΕΣΗΕΑ της Έθνικής Εταιρείας Ελλήνων Λογοτεχνών και επίσημος ανταποκριτής της Πολεμικής Αεροπορίας. Βραβεύθηκε από την Ακαδημία Αθηνών και τιμήθηκε και με το Κρατικό Βραβείο Διηγήματος.
Βιογραφικά στοιχεία
Γεννήθηκε στην Αθήνα το 1919. Σπούδασε πολιτικές επιστήμες στην Πάντειος Ανωτάτη Σχολή Πολιτικών Επιστημών και γαλλική φιλολογία.
Η δημοσιογραφική του σταδιοδρομία αρχίζει από το 1938, σε ηλικία 19 ετών, ως συντάκτης της εφημερίδας Ελληνικόν Μέλλον και στη συνέχεια στην εφημερίδα Τύπος. Παράλληλα, ασχολήθηκε και με το αθλητικό ρεπορτάζ στις εφημερίδες Αθλητισμός και Αθλητικός Τύπος.
Συμμετέχοντας στην Εθνική Αντίσταση, απασχολήθηκε και με την σύνταξη στην εφημερίδα Δημοκρατική Σημαία, επίσημο όργανο του ΕΔΕΣ.